

Na podlagi 9. člena Zakona o zaščiti otrok v kazenskem postopku in njihovi celostni obravnavi v hiši za otroke (Uradni list RS, št. 54/21) in 10. in 11. člena Sklepa o ustanovitvi Javnega zavoda Hiša za otroke (Uradni list RS, št. 121/21 in 195/21) svet Javnega zavoda Hiša za otroke objavlja

**javni razpis za delovno mesto Vodja Glavne pisarne Javnega zavoda Hiša za otroke.**

**Razpisano delovno mesto:**

VODJA GLAVNE PISARNE (m/ž)

**Šifra del. mesta:** J016901, tarifni razred: **VI**

**Izhodiščni plačni razred delovnega mesta: 27**

**Trajanje zaposlitve:** nedoločen čas

**Vrsta zaposlitve:** polni delovni čas (40 ur/teden)

**Prijavljeni kandidat mora izpolnjevati naslednje pogoje:**

|  |  |
| --- | --- |
| Stopnja izobrazbe | * višja strokovna izobrazba * višješolska izobrazba (prejšnja) |
| Smer izobrazbe | * družbene, poslovne ali upravne vede ali pravo |
| Potrebne delovne izkušnje | * 3 leta |
| Posebni pogoji | * najmanj 2 leti izkušenj s podobnimi deli * znanje angleškega jezika vsaj na ravni A2 * komunikativnost * poznavanje računalniških programov v okolju Windows |

**Opis delovnega mesta in nalog:**

|  |
| --- |
| * koordinacija aktivnosti in udeležencev celostne obravnave otrok * sprejem obiskovalcev, * organiziranje pisarniškega poslovanja, * vodenje evidenc in priprava informacij na njihovi podlagi, * urejanje dokumentarnega gradiva, * opravljanje splošnih administrativnih nalog, * izvajanje nalog pisarniškega poslovanja, * urejanje kadrovskih in finančnih zadev, * urejenje arhiva, * ostala dela po nalogu direktorja zavoda. |

**Prijavi mora kandidat priložiti dokazila o izpolnjevanju pogojev**:

* v celoti izpolnjen Europass življenjepis;
* dokazila o izpolnjevanju pogoja zahtevane izobrazbe;
* dokazilo o znanju angleškega jezika na vsaj ravni A2
* dokazila o izpolnjevanju pogoja zahtevanih delovnih izkušenj;
* opis delovnih izkušenj, iz katerega je razvidno izpolnjevanje pogojev iz opisa delovnega mesta in nalog;

Kandidat lahko poda izjavo, da za namen tega postopka dovoljuje pridobitev podatkov o izpolnjevanju pogojev iz uradnih evidenc. Če te izjave ne poda, mora prijavi sam predložiti ustrezna dokazila. Šteje se, da je vloga popolna, če vsebuje vsa dokazila o izpolnjevanju pogojev.

**Rok za prijavo:**

Kandidati pošljejo pisne prijave s prilogami v zaprti ovojnici  na naslov:

**HIŠA ZA OTROKE, Zaloška cesta 59, 1000 Ljubljana,**z označbo **»NE ODPIRAJ – Prijava VODJA GLAVNE PISARNE HIŠE ZA OTROKE«,** ali po elektronski pošti na naslov [gp@hisa-za-otroke.si](mailto:gp@hisa-za-otroke.si) z naslovom zadeve**: »NE ODPIRAJ – Prijava VODJA GLAVNE PISARNE HIŠE ZA OTROKE«**do vključno **25. 2. 2022**

Nepravočasne prijave ne bodo obravnavane.

Prijavljene kandidate/kandidatke bomo o izidu izbora obvestili v roku 8 dni po zaključenem izbirnem postopku.

**Ostale informacije:**

Vse dodatne informacije v zvezi z javnim razpisom pridobijo interesenti po elektronski pošti na e-naslovu: [gp@hisa-za-otroke.si](mailto:gp@hisa-za-otroke.si)

Javni razpis se objavi na spletnih straneh Ministrstva za pravosodje.

V javnem razpisu uporabljeni izrazi zapisani v moški spolni slovnični obliki, so uporabljeni kot nevtralni za moške in ženske.

V Ljubljani, 17. 2. 2022